laion/Wikipedia-Exotic huggingface dataset:
ლევან ალექსიძე

ლევან ალექსიძე (დ. 5 ივლისი, 1926, თბილისი — გ. 1 აგვისტო, 2019, თბილისი) — ქართველი იურიდიულ მეცნიერებათა დოქტორი, პროფესორი, საქართველოს მეცნიერების დამსახურებული მოღვაწე, საქართველოს სახელმწიფო პრემიის ლაურეატი, საქართველოს რესპუბლიკის პირველი მოწვევის უზენაესი საბჭოს წევრი (1990-1991), საგანგებო და სრულუფლებიანი ელჩი (1996), საქართველოს მეცნიერებათა ეროვნული აკადემიის ნამდვილი წევრი (2001). 2010 წლიდან თბილისის სახელმწიფო უნივერსიტეტის რექტორის მოადგილე. „საერთაშორისო სამართლის“ პირველი ქართველი მეცნიერი. ღირსების ორდენის კავალერი (1996). ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). თბილისის საპატიო მოქალაქე (2011). დაიბადა 1926 წლის 5 ივლისს თბილისში. 1946 წელს დაამთავრა ი. სტალინის სახელობის თბილისის სახელმწიფო უნივერსიტეტის იურიდიული ფაკულტეტი. 1950 წლის ივლისში მან დაიცვა საკანდიდატო დისერტაცია „გაეროს უშიშროების საბჭოში მოქმედი ერთხმივობის პრინციპი, როგორც საერთაშორისო სამართლის ინსტიტუტი“. 1964 წლის აპრილში იცავს სადოქტორო დისერტაციას „საქართველო-რუსეთის ურთიერთობა XV-XVIII საუკუნეებში“. 1970-1977 წლებში ლევან ალექსიძე მივლინებული იყო ნიუ-იორკსა და ჟენევაში, გაერთიანებული ერების ორგანიზაციის სამდივნოს, ადამიანის უფლებათა დეპარტამენტის პასუხისმგებელ მუშაკად. 1975-1976 წლებში ასრულებდა ადამიანის უფლებათა დეპარტამენტის დირექტორის, აგრეთვე გაეროს გენერალური ასამბლეის მესამე კომიტეტისა და ადამიანის უფლებათა კომისიის მდივნის მოვალეობას, გაეროს გენერალური მდივნის ოფიციალური წარმომადგენლის ფუნქციას მის მიერ ორგანიზებულ გაეროს სემინარებზე. 1977 წლიდან დღემდე თსუ-ს იურიდიული ფაკულტეტის პროფესორია, 1977 წლიდან სამართლის საფუძვლებისა და საერთაშორისო სამართლის კათედრის გამგეა. 1985-1992 წლებში თსუ-ს პრორექტორია. 1988 წელს ირჩევენ საქართველოს მეცნიერებათა აკადემიის წევრ-კორესპონდენტად, ხოლო 2001 წლიდან იგი ამავე აკადემიის ნამდვილი წევრია. ლევან ალექსიძე 150-მდე შრომის ავტორია, რომლებიც გამოქვეყნებულია ქართულ, რუსულ, ინგლისურ, გერმანულ და ესპანურ ენებზე. „თანამედროვე საერთაშორისო სამართალი“ — 441 გვ., თბილისი, იურისტების სამყარო, 2013. — ISBN 978-9941-9343-5-3 „ადამიანის უფლებათა საერთაშორისო სამართალი: ლექსიკონი-ცნობარი“ — 283 გვ. თბილისი, 2005. ISBN 99940-0-877-3 „გაერთიანებული ერების ორგანიზაცია“ — 146 გვ., თბილისი, თბილ. უნ-ტის გამ-ბა, 1985. „საქართველო-რუსეთის საერთაშორისო სამართლებრივი ურთიერთობა XV-XVIII საუკუნეებში“ — 247 გვ, თბილისი, საბჭ. საქართველო, 1983 ლევან ალექსიძე — საქართველოს ბიოგრაფიული ლექსიკონი ლევან ალექსიძის სივი დაარქივებული 2018-05-28 საიტზე Wayback Machine. საქართველოს მეცნიერებათა აკადემიის საიტზე ლევან ალექსიძე — საქართველოს პარლამენტი ↑ 1.0 1.1 Library of Congress Authorities — Library of Congress. <a href="https://wikidata.org/wiki/Track:Q13219454"></a><a href="https://wikidata.org/wiki/Track:Q131454"></a> ↑ პროფესორი ლევან ალექსიძე 92 წლის ასაკში გარდაიცვალა ↑ 3.0 3.1 3.2 ალექსიძე ლევან. საქართველოს პარლამენტი. ციტირების თარიღი: 2 სექტემბერი, 2018. ↑ ლევან ალექსიძე. Iverieli. ციტირების თარიღი: 2 სექტემბერი, 2018. ↑ 5.0 5.1 ლევან ალექსიძე. ბიოგრაფიული ლექსიკონი. ციტირების თარიღი: 2 სექტემბერი, 2018. ↑ ლევან ალექსიძე. საქართველოს მეცნიერებათა აკადემია. დაარქივებულია ორიგინალიდან — 2018-05-28. ციტირების თარიღი: 2 სექტემბერი, 2018.
მიხეილ კობახიძე

მიხეილ კობახიძე (დ. 5 აპრილი, 1939, თბილისი — გ. 13 ოქტომბერი, 2019) — ქართველი რეჟისორი, სცენარისტი და მსახიობი, საქართველოს ხელოვნების დამსახურებული მოღვაწე (1990), საქართველოს კინემატოგრაფისტთა შემოქმედებითი კავშირის წევრი. უმაღლესი განათლება მიიღო მოსკოვის საკავშირო სახელმწიფო კინემატოგრაფიის ინსტიტუტის საკინორეჟისორო ფაკულტეტზე (სერგეი გერასიმოვისა და თამარა მაკაროვას სახელოსნო), რომელიც დაამთავრა 1965 წელს. მიხეილ კობახიძის მიერ გადაღებული პირველი სადიპლომო ფილმი იყო „რვანახევარი“, რომელიც საბჭოურმა ცენზურამ ანტისაბჭოურ ნაწარმოებად მიიჩნია და მოსკოვში გაგზავნამდე გაანადგურა. 1964 წელს შემოქმედმა გადაიღო სადიპლომო ფილმი „ქორწილი“, რომელმაც ობერჰაუზენის მოკლემეტრაჟიანი ფილმების საერთაშორისო ფესტივალზე სამი პრიზი მიიღო (ფესტივალის მთავარი პრიზი, კინოჟურნალისტთა ასოციაციის პრიზი, „საერთაშორისო ევანგელისტური კინოცენტრის პრიზი“). 1969 წელს „მუსიკოსების“ გადაღების შემდეგ მოსკოვის კინემატოგრაფიის სახელმწიფო კომიტეტის თავმჯდომარის ალექსანდრე რომანოვის განკარგულებით მიხეილ კობახიძეს დამოუკიდებლად ფილმების გადაღება აეკრძალა. 2002 წელს საფრანგეთში გადაიღო მოკლემეტრაჟიანი ფილმი „გზაზე“. 1996 წელს, ვენეციის კინოფესტივალზე გაიმართა მიხეილ კობახიძის ფილმების რეტროსპექტივა. 2009 წლის 5 აპრილს, კინორეჟისორს 70 წელი შეუსრულდა. ამავე საღამოს პარიზში, კონოთეატრ Action Cristine-ში, მისი ექვსივე ფილმის ჩვენება მოეწყო. გამოჩენილი რეჟისორის ფილმების ჩვენება მოხდა თბილისშიც, 2010 წლის 10 ნოემბერს. გარდაიცვალა 2019 წლის 13 ოქტომბერს 80 წლის ასაკში, ავადმყოფობის შედეგად. დოლიძე, გ., ქართული საბჭოთა ენციკლოპედია, ტ. 5, თბ., 1980. — გვ. 565. მიხეილ კობახიძე [დაარქივებული] — ეროვნული ფილმოგრაფია მიხეილ კობახიძე — საქართველოს ბიოგრაფიული ლექსიკონი მიხეილ კობახიძე კინოფილმების ინტერნეტ-მონაცემთა ბაზაში მიხეილ კობახიძე — Аниматор.ру Лариса Миллер — „Старый Зонтик“ Франсуаз Навай — «Михаил Кобахидзе : Человек, которому препятствовали» ↑ Mikhail Kobakhidze დაარქივებული 2012-04-25 საიტზე Wayback Machine. . ბრიტანულ-ქართული საზოგადოება (ინგლისური) ↑ გარდაიცვალა კინორეჟისორი მიხეილ კობახიძე
ჟან-ბატისტ ბესიერი

ჟან-ბატისტ ბესიერი (ფრანგ. Jean Baptiste Bessières), ისტრიის ჰერცოგი, (დ. 6 აგვისტო, 1768, პრესაკი, ლოთარინგია — გ. 1 მაისი, 1813, გერმანია) — ფრანგი სამხედრო მოღვაწე, საფრანგეთის მარშალი. Heraldica.org - Napoleonic heraldry ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ Léonore database — ministère de la Culture. <a href="https://wikidata.org/wiki/Track:Q2886420"></a><a href="https://wikidata.org/wiki/Track:Q384602"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 Encyclopædia Britannica <a href="https://wikidata.org/wiki/Track:Q5375741"></a> ↑ 5.0 5.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 6.0 6.1 Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ 7.0 7.1 GeneaStar <a href="https://wikidata.org/wiki/Track:Q98769076"></a><a href="https://wikidata.org/wiki/Track:Q3100478"></a> ↑ 8.0 8.1 Roglo — 1997. — 10000000 ეგზ. <a href="https://wikidata.org/wiki/Track:Q83365652"></a> ↑ 9.0 9.1 Proleksis enciklopedija, Opća i nacionalna enciklopedija — 2009. <a href="https://wikidata.org/wiki/Track:Q3407324"></a> ↑ Brozović D., Ladan T. Hrvatska enciklopedija — LZMK, 1999. — 9272 გვრ. <a href="https://wikidata.org/wiki/Track:Q1264934"></a><a href="https://wikidata.org/wiki/Track:Q429032"></a><a href="https://wikidata.org/wiki/Track:Q18446"></a><a href="https://wikidata.org/wiki/Track:Q1789619"></a> ↑ https://gallica.bnf.fr/ark:/12148/bpt6k204213k/f168.item
ც

ც, ⴚ, Ⴚ, Ც (ცანი) — ქართული ანბანის ოცდამეშვიდე ასო (ძველ ქართულში ოცდამეათე იყო). შეესაბამება წინაენისმიერ ფშვინიერ სისინა თანხმოვანს. ძველ ქართულ სათვალავში აღნიშნავდა რიცხვ ორი ათასს (2000). ც-ს მოხაზულობა ასომთავრულში მარჯვნივ გახსნილი წრეა, რომელიც კვადრატულ არეს იკავებს. ც ნუსხურში კუთხოვანი ფორმისაა და მარჯვნივა გადახრილი. მას მხედრულში მომრგვალებული ფორმა აქვს. ნუსხურსა და მხედრულში ც ქვედა სამ ხაზში იწერება. ც — მასის ერთეულის „ცენტნერის“ შემოკლებული აღნიშვნა. Graphemica (ც) Graphemica (ⴚ) Graphemica (Ⴚ) ↑ Georgian Extended ↑ UNESCO, World Braille Usage, Third Edition, Washington, D.C. p. 45
39

ვიკისაწყობში არის გვერდი თემაზე: 39 39 (ოცდაცხრამეტი) წელი — იულიუსის კალენდრის არანაკიანი წელიწადი, რომლის პირველი დღეა ხუთშაბათი. ეს წელი არის I საუკუნის მე-4 დეკადის მე-9 წელი. გაიუს იულიუს ცეზარ კალიგულა რომის კონსული გახდა. მთავარი სტატია: კატეგორია:დაბადებული 39. 3 ნოემბერი : ლუკანი — რომაელი პოეტი (გ. 65) 30 დეკემბერი : ტიტუსი — რომის იმპერატორი (გ. 81) მთავარი სტატია: კატეგორია:გარდაცვლილი 39. სენეკა უფროსი — რომაელი რიტორიკოსი
პუბლიცისტიკა

პუბლიცისტიკა — საზოგადოებრივ-პოლიტიკური ხასიათის ლიტერატურა თანამედროვე აქტუალურ თემებზე. ის მასშტაბურად იყენებს ცხოვრებისეულ მასალას და საზოგადოებრივ-პოლიტიკური საქმიანობის ფაქტების ასახვით გარკვეულ პოლიტიკურ იდეას ავითარებს. პუბლიცისტიკის ფართო დიაპაზონი განაპირობებს მისი ფორმების მრავალფეროვნებას. პოლიტიკურის გარდა გვხვდება ეკონომიკური, მორალურ-ეთიკური, ფილოსოფიური ხასიათის პუბლიცისტიკა. ასევე, ინფორმაციული, ანალიტიკური, პოლემიკური, დისკუსიური და სხვ. არსებობს საგაზეთო-საჟურნალო პუბლიცისტიკის ჟანრები – ინტერვიუ, კორესპონდენცია, რეცენზია, მთავარი და პრობლემური სტატიები, მიმოხილვა, წერილი, ნარკვევი, პამფლეტი, ფელეტონი და ა.შ. ნატო ჩხაიძე-აბესაძე, სესილი ხანჯალაძე, ლიტერატურათმცოდნეობითი ტერმინები, თბ., „პაატა გუგუშვილის ეკონომიკის ინსტიტუტის გამომცემლობა“, გვ. 26-27.
40

ვიკისაწყობში არის გვერდი თემაზე: 40 40 (ორმოცი) წელი — იულიუსის კალენდრის ნაკიანი წელიწადი, რომლის პირველი დღეა პარასკევი. ეს წელი არის I საუკუნის მე-4 დეკადის მე-10 წელი. მთავარი სტატია: კატეგორია:დაბადებული 40. დიოსკორიდი — ბერძენი ფიზიკოსი გნეუს იულიუს აგრიკოლა — რომაელი სახელმწიფო მოღვაწე და მხედართმთავარი (გ. 93) მთავარი სტატია: კატეგორია:გარდაცვლილი 40.
42

ვიკისაწყობში არის გვერდი თემაზე: 42 42 (ორმოცდაორი) წელი — იულიუსის კალენდრის არანაკიანი წელიწადი, რომლის პირველი დღეა ორშაბათი. ეს წელი არის I საუკუნის მე-5 დეკადის მე-2 წელი. თანამედროვე ალჟირისა და მაროკოს ტერიტორია რომის იმპერიის პროვინციები გახდა. მთავარი სტატია: კატეგორია:დაბადებული 42. კლავდია ოქტავია — რომის იმპერატორ კლავდიუსის ასული, ნერონის მეუღლე (გ. 62) მთავარი სტატია: კატეგორია:გარდაცვლილი 42. აპიუს იუნიუს სილანუსი — რომის კონსული
43

ვიკისაწყობში არის გვერდი თემაზე: 43 43 (ორმოცდასამი) წელი — იულიუსის კალენდრის არანაკიანი წელიწადი, რომლის პირველი დღეა სამშაბათი. ეს წელი არის I საუკუნის მე-5 დეკადის მე-3 წელი. თანამედროვე ინგლისის დიდი ნაწილი რომაელებმა დაიპყრეს. ვიეტნამში მომხდარი აჯანყება ხანის დინასტიის ლაშქარმა ჩაახშო. ჩრდილოეთი ვიეტნამი ჩინეთის პროვინციად იქცა. მთავარი სტატია: კატეგორია:დაბადებული 43. მთავარი სტატია: კატეგორია:გარდაცვლილი 43. ტოგოდუმნუსი — კატუველუანის მეფე იულია დრუზი — დრუსუს იულიუს კეისრის ასული
ჩათა (მრავალმნიშვნელოვანი)

საკუთარი სახელი ჩათა შეიძლება აღნიშნავდეს: ჩათა — მთა ყაზბეგის მუნიციპალიტეტში; ჩათა — ხეობის ტიპის მყინვარი ყაზბეგის მუნიციპალიტეტში.
ჭამე ილოცე შეიყვარე

ჭამე ილოცე შეიყვარე (ინგლ. Eat Pray Love) — 2010 წლის ფილმი, რომელშიც მთავარ როლს ჯულია რობერტსი ასრულებს და რომელიც ელიზაბეტ გილბერტის მემუარზეა დაფუძნებული. ფილმის რეჟისორია რაიან მერფი. ყურადღება!  ქვემოთ მოყვანილია სიუჟეტის და/ან დასასრულის დეტალები. ახალგაზრდა ქალი აანალიზებს, რომ ვერ იღებს ცხოვრებისაგან იმას რისი სურვილიც აქვს. მტკივნეული განქორწინების შემდეგ ის დაგეგმავს მოგზაურობას, რომელიც მას მსოფლიოს ირგვლივ წაიყვანს, კონკრეტულად კი: იტალიაში, ინდოეთსა და ბალში. ამ მოგზაურობის დროს ის სწავლობს უცხო კულტურასა და ტრადიციებს, ნახულობს ბევრ უცნობ და საინტერესო ადგილს, ეს ყველაფერი კი რელაქსაციაში ეხმარება, ის ამ ფორმით გამოდის დეპრესიიდან და უბრუნდება თავის საკუთარ მეს. ჯულია რობერტსი - ელიზაბეტ გილბერტსი ხავიერ ბარდემი - ფელიპე ბილი კრუდაპი - სტივენი ჯეიმზ ფრანკო - დევიდი რიჩარდ ჯენკინსი - რიჩარდი სოფი ტომფსონი - კორელა ვაიოლა დეივისი - დელია შირაზი მაიკ ო'მალი - ენდი შირაზი კრისტინ ჰაკიმი - ვაიანი ფილმის გადაღებები 2009 წლის აგვისტოში დაიწყო. გადასაღები ადგილები იყო: ნიუ-იორკი (აშშ), რომი (იტალია), პატაუდი (ინდოეთი) და ბალი (ინდონეზია). ინდუიზმის ლიდერებმა დაინტერესება გამოთქვეს ფილმის წარმოებასთან დაკავშირებით და მოითხოვეს სასულიერო კონსულტანტების გამოყენება, რათა დარწმუნებულიყვნენ, რომ ფილმი ასახავს აშრამაში ცხოვრების აკურატულ და ზუსტ ფორმას. ოფიციალური საიტი „ჭამე ილოცე შეიყვარე“ — კინოფილმების ინტერნეტ-მონაცემთა ბაზა (ინგლისური) ჭამე ილოცე შეიყვარე — Rotten Tomatoes-ზე ჭამე ილოცე შეიყვარე — Metacritic-ზე ჭამე ილოცე შეიყვარე — Box Office Mojo-ზე "Eat, Pray, Love" - Not exactly going by the book ↑ Fritz, Ben (2010-08-12). „Movie projector: Stallone's 'Expendables' to blow away 'Eat Pray Love' and 'Scott Pilgrim'“. Los Angeles Times. Tribune Company. ციტირების თარიღი: 2010-08-12. ↑ 2.0 2.1 Eat Pray Love. Box Office Mojo. IMDb Inc. ციტირების თარიღი: 2010-09-30.
ჩათახი (მრავალმნიშვნელოვანი)

საკუთარი სახელი ჩათახი შეიძლება აღნიშნავდეს: ჩათახი — მთა საქართველოს სამხრეთ მთიანეთში. ჩათახი — სოფელ ქციის ძველი სახელწოდება. ჩათახი — სოფელი აზერბაიჯანში, თოუზის რაიონი.
ჟილბერის სინდრომი

ჟილბერის სინდრომი მემკვიდრული დაავადბაა, რომელსაც იწვევს ფერმენტ გლუკურონილტრანსფერაზის გენეტიკურად განპირობებული დეფიციტი, ამ ფერმენტის დახმარებით ღვიძლის უჯრედებში არაპირდაპირი ბილირუბინი გარდაიქმნება პირდაპირში. დაავადება მეტწილად ბავშვთა ან მოზარდობის ასაკში ვლინდება. ყველაზე ხშირად აღინიშნება: სკლერების, პირის ღრუს, ლორწოვნი გარსისა და კანის არამუდმივი მოყვითალო შეფერილობა, ადვილად დაღლა, მარჯვენა ფერდქვეშა არეში უმნიშვნელო ტკივილის გამო დისკომფორტი. სისხლის ბიოქიმიური გამოკვლევის დროს აღინიშნება საერთო ბილირუბინის მატება არაპირდაპირი ფრაქციის ხარჯზე, ღვიძლის დანარჩენი სინჯები ნორმაშია. ჟილბერის სინდრომის დროს ბილირუბინის დონის მატების პროვოცირებას იწვევს მნიშვნელოვანი ფიზიკური და ფსიქოლოგიური დატვირთვა, დიეტის დარღვევა, შიმშილი,ზოგიერთი მედიკამენტის მიღება, ალკოჰოლის მოხმარება, ინფექციური დაავადებები. სწორედ ამის გამო მკურნალობის თვალსაზრისით მეტად მნიშვნელოვანია სათანადო რეჟიმის დაცვა (შრომის, კვების, დასვენების) და არა რაიმე მედიკამენტის მიღება. თუ ბილირუბინი მკვეთრად არ არის მომატებული, მისი დაქვეითება აუცილებლობას არ წარმოადგენს. თუ ბილირუბინის დონე მკვეთრადაა მომატებული და თან ახლავს სისუსტე და ცუდი გუნებ-განწყობა, მაშინ ექიმი ნიშნავს სპეციალურ პრეპარატებს. ჟილბერის სინდრომს ახასიათებს კეთილთვისებიანობა, მისთვის საჭირო ნორმების დაცვის შემთხვევაში.
ერიკა ელენიაკი

ერიკა მეია ელენიაკი (ინგლ. Erica Maya Eleniak; დ. 29 სექტემბერი, 1969, გლენდეილი, აშშ) — ამერიკელი ტელე-კინომსახიობი და ფოტომოდელი. მეტად ცნობილია სერიალიდან „მაშველები“ (1989-1992). ერიკა ელენიაკი დაიბადა კალიფორნიის შტატის ქალაქ გლენდეილში. მამამისი დაიბადა ქალაქ ედმონტონში და აქვს უკრაინული გენეალოგია, ხოლო დედამისი ესტონური და გერმანული წარმოშობისაა. მისი მშობლები გაშორებულები არიან. ელენიაკი პირველად ტელეეკრანზე გამოჩნდა 12 წლის ასაკში, სადაც მიიღო მცირე ეპიზოდური როლი სტივენ სპილბერგის ფილმში „უცხოპლანეტელი“. თავდაპირველად ეპიზოდურ როლებს იღებდა ტელევიზიაში. 1988 წელს ითამაშა ფილმში „წვეთი“. 1989 წელს ერიკა ელენიაკი ჟურნალ „პლეიბოის“ თვის გოგო გახდა. სულ მალე ერთ-ერთი მთავარი როლი მიიღო სერიალში „მაშველები“. სერიალის გადასაღებ მოედანზე 3 წელი დაყო. „მაშველების“ მოტივებზე ორ ტელეფილმში ითამაშა და დატოვა სერიალი, რათა ბედი ეცადა კინოინდუსტრიაში. ფილმების „მცველისა“ (1994) და „პირომანიაკის სასიყვარულო ისტორიის“ (1995) ჩავარდნის შემდეგ, ელენიაკი თამაშობდა მხოლოდ „ბ“ კატეგორიის ფილმებსა და ტელეფილმებში. 1992 წელს ითამაშა დიდბიუჯეტიან ფილმში „ალყაში“. 1994 წელს ტომ ბერენჯერთან ერთად ითამაშა ფილმში „მცველი“, ხოლო 1998 წელს მაიკლ აირონსაიდთან ერთად ფილმში „ტყვე“. იმავე წელს გამოჩნდა ფილმში „პანდორას პროექტი“. 2004 წელს ავრორა ეშის როლი შეასრულა ფილმში „დრაკულა 3000“, ხოლო 2006 წელს გამოჩნდა ფილმში „აბსოლუტური ნული“. 2010 წელს ითამაშა ტელესერიალებში: „C.S.I.: დანაშაულის ადგილი: მაიამი“ და „სასოწარკვეთილი დიასახლისები“. 2005 წელს გამოჩნდა ერთ-ერთ რეალიტი-შოუში. ერიკა ელენიაკი ძირითადად 1990-იან წლებში იყო პოპულარული. 1998 წელს ერიკა ელენიაკი ცოლად გაჰყვა ფილიპ გოლიას, რომელთანაც ურთიერთობა 1999 წლამდე ჰქონდა. 2005 წელს ელენიაკი მეორეჯერ გათხოვდა. ამჯერად მისი რჩეული გახდა როჩ დეიგლი, რომლისგანაც 2006 წელს ქალიშვილი შეეძინა. ერიკა ელენიაკი კინოფილმების ინტერნეტ-მონაცემთა ბაზაში ერიკა ელენიაკი TCM-ის კინოფილმების მონაცემთა ბაზაში ↑ ერიკა ელენიაკის ბიოგრაფია. დაარქივებულია ორიგინალიდან — 2012-03-20. ციტირების თარიღი: 2009-02-08. ↑ Dreaming of her Baywatch days? Erika Eleniak is no longer a fresh-faced beauty ↑ Erika Eleniak FAQ. დაარქივებულია ორიგინალიდან — 2013-04-20. ციტირების თარიღი: 2007-02-24. ↑ Erica Eleniak ↑ Gilligan's' black Professor. დაარქივებულია ორიგინალიდან — 2008-11-06. ციტირების თარიღი: 2012-01-21. ↑ ერიკა ელენიაკი და ფილიპ გოლია დაარქივებული 2011-06-13 საიტზე Wayback Machine. , Life magazine, accessed November 28, 2010. ↑ Celebrity Fit Club 4, Vh1, August 6, 2006
ჩათინი (მრავალმნიშვნელოვანი)

საკუთარი სახელი ჩათინი შეიძლება აღნიშნავდეს: ჩათინი — მწვერვალი სვანეთის კავკასიონის მთავარ ქედზე; ჩათინი — უღელტეხილი სვანეთის კავკასიონის მთავარ ქედზე.
კრაკენი

კრაკენი (ისლ. ნორვ. Kraken) — ნორვეგიულ ფოლკლორში ზღვის ურჩხული, რომელიც ნორვეგიის ნაპირებთან ბინადრობდა. იგი წარმოდგენილი ჰყავდათ როგორც უზარმაზარი და შემზარავი ქმნილება, რომლის ზურგი კუნძულს მოგვაგონებდა, მკლავები კი თავისუფლად შეეძლო შემოეხვია უდიდესი გემისათვის. P. Werner Lange: Seeungeheuer - Fabeln und Fakten, VEB F. A. Brockhaus Verlag, Leipzig, 1979 "King's Mirror" (See Chapter XII)
სალომინაო

სალომინაო ― ისტორიული მხარე იმერეთში, მდინარეების კვინისწყალსა და კორისწყალს შორის (ახლანდელი ვანის მუნიციპალიტეტის ტერიტორია). ჩრდილოეთით ისაზღვრებოდა მდინარე რიონით, სამხრეთით ფერსათის ქედით. XVIII საუკუნის 20-იან წლებში იმერეთის მეფემ ალექსანდრე V რაჭის ერისთავთა გვერდითი შტოს წარმომადგენელს გედევან ერისთავს გადასცა და მას ბარის ერისთავის ტიტული მიანიჭა. ბერაძე თ, ქართული საბჭოთა ენციკლოპედია, ტ. 8, თბ., 1984. — გვ. 694.
დამწვრობა

დამწვრობითი დაავადება — კანის, ლორწოვანი გარსისა და მათ ქვეშ მდებარე ქსოვილების დაზიანება მაღალი ტემპერატურის (თერმული დამწვრობა), ქიმიური ნივთიერების (ქიმიური დამწვრობა), ელექტრული დენის (ელექტროთერმული დამწვრობა), მაიონიზებელი გამოსხივების (სხივური დამწვრობა) და სხვა მოქმედებით. დამწვრობის დაზიანების სიმძმე განისაზღვრება დამწვარი ზედაპირის სიღრმითა და სიფართოვით. განარჩევენ ზედაპირულ და ღრმა დამწვრობას. ზედაპირულს განეკუთვნება: I (კანის გაწითლება და შეშუპება), II (კანზე სითხით სავსე ბუშტულების გაჩენა) და IIIა (კანის ზედა შრეების ნეკროზი) ხარისხის დამწვრობა; ღრმას კი IIIბ (კანის ყველა შრის ნეკროზი) და IV (კანისა და მის ქვეშ მდებარე ქსოვილების — ფასციის, კუნთების, მყესების, ძვლების დანახშირება) ხარისხის დამწვრობა. დამწვრობა ზოგჯერ ორგანიზმში მთელი რიგი ორგანოებისა და სისტემების ფუნქციის მოშლას იწვევს. როდესაც ზედაპირული დამწვრობის ფართი სხეულის ზედაპირის 20%-ს აღწევს, ხოლო ღრმა დამწვრობისა 10%-ს აღემატება, ვითარდება დამწვრობითი დაავადება, სადაც განარჩევენ შოკის, მწვავე ტოქსემიის (მიკრობთა ტოქსინებით და ქსოვილთა დაშლის პროდუქტებით ორგანიზმის მოწამვლა), სეპტიკოტოქსემიისა (ემატება ჩირქოვანი პროცესი) და რეკონვალესცენციის ანუ გამოჯანსაღების პერიოდს. ავადმყოფს ათავსებენ თბილ ოთახში, აძლევენ ტკივილგამაყუჩებელ საშუალებებს, დამწვარ არეებზე აფარებენდამწვრობის საწინააღმდეგო მალამოთი ან ხსნარით გაჟღენთილ სტერილური დოლბანდის საფენებს, ფართო დამწვრობის დროს კი ახვევენ სუფთა, გაუთოებულ ზეწარში. მჟავებით დამწვრობის დროს დაზიანებულ ადგილს ჯერ გამდინარე წყლით მობანენ, შემდეგ, სოდის სუსტ (2%-იან) ხსნარში დასველებულ საფენებს დაადებენ, ხოლო ტუტეებით დამწვრობის შემთხვევაში — სუსტი მჟავების (2%-იანი ძმრის, ბორის, 5%-იანი ლიმონის) ხსნარში დასველებულ საფენებს. საყლაპავისა და კუჭის დამწვრობისას საჭიროა კუჭის რამდენჯერმე ამორეცხვა წყლით, შემდეგ დიდი რაოდენობით სითხის (წყალი, რძე) დალევა, კარაქის ან უმი კვერცხის გადაყლაპვა. თვალების დამწვრობის დროს თვალებს ჯერ წყლით ბანენ შემდეგ სპეციალურ მკურნალობას უნიშნავენ. დამწვრობის ყველა შემთხვევაში აუცილებელია ავადმყოფის დროული ჰოსპიტალიზაცია. სტაციონარში მოთავსებისთანავე ავადმყოფს უკეთებენ ტეტანუსის საწინააღმდეგო შრატს და ანტოქსინს. დამწვრობის ირგვლივ კანს ამუშავებენ ანტისეპტიკური ხსნარებით, დაზიანებულ ადგილზე ადებენ ანტიბაქტერიულ მალამოს და უხვევენ (მკურნალობის დახურული წესი). ზოგჯერ ჭრილობას ღიად ტოვებენ. ღრმა დამწვრობის შემდეგ დარჩენილი კანის დეფექტის დასაფარავად მიმართავენ კანის გადანერგვას. საერთო მკურნალობა: დამწვრობით გამოწვეული შოკის წინააღმდეგ ბრძოლა; ჟანგბადით მკურნალობა, სისხლის და მისი შემცვლელი სითხეების, ცილების, სპეციალური შრატებისა და სხვათა გადასხმა; ანტიბიოტიკები, ანტიჰისტამინური და ჰორმონალური პრეპარატები, ვიტამინები, ცილებით მდიდარი კალორიული საკვები, ასეპტიკის ზუსტი დაცვა; ნაწოლებისა და სხვა მოსალოდნელი გართულებების პროფილაქტიკა. იაშვილი ბ., ქართული საბჭოთა ენციკლოპედია, ტ. 3, თბ., 1978. — გვ. 362.
აბსცესი

აბსცესი (ლათ. abscessus — „ჩირქგროვა“) — შემოსაზღვრული, ჩირქოვანი, ანთების შედეგად წარმოშობილი, გრანულაციური ქსოვილით ამოფენილი ჩირქით სავსე პათოლოგიური ღრუ. აბსცესის მიზეზად სახელდება ჩირქმბადი მიკრობების (სტაფილოკოკები, სტრეპტოკოკები) ქსოვილებში შეჭრა და ზოგიერთი ქიმიური ნივთიერებების (სკიპიდარი, ნავთი) მოხვედრა. აბსცესი შეიძლება იყოს ზედაპირული, ღრმა, მოუმწიფებელი (ცივი), მომწიფებული (ცხელი), მეტასტაზური, ჩამოწრეტილი და სხვა. ზედაპირული აბსცესი – იოლად მიმდინარეობს, ადვილად გამოიცნობა, იშვიათად რთულდება, ხშირად გარეთ იხსნება. ღრმა აბსცესი – მძიმედ მიმდინარეობს, ძნელად გამოიცნობა, ხშირად რთულდება. მწვავე აბსცესი – ამ დროს კარგადაა გამოხატული ანთების ნიშნები. დროთა განმავლობაში განიცდის მომწიფებას. ცივი აბსცესი – ქრონიკული მიმდინარეობით ხასიათდება, ნელ–ნელა ხდება მისი მომწიფება. ამდროს ანთების ძირითადი ნიშნები სუსტადაა გამოხატული, ადგილობრივი ტემპერატურის მომატება და ტკივილი უმნიშვნელოა, აბსცესი ფორმდება ჰიპერალერგიული რეაქციის ფონზე, ფერხდება გრანულაციური ბარიერის წარმოშობა. ცივი აბსცესის სახეა ჩამოწრეტილი ფორმა. ის არსებული აბსცესიდან წარმოიშობა სხეულის დაშორებულ უბნებში ჩირქის ჩამოდინებით. ახმეტელი თ., ქართული საბჭოთა ენციკლოპედია, ტ. 1, თბ., 1975. — გვ. 42-43.
სალპები

სალპები (Desmomyaria ან Salpae) — ზღვის თავისუფლად მცურავი ცხოველების ქვეკლასი ქორდიანებს (Chordata) ტიპისა. აქვთ რამდენიმე მმ-იდან 33 სმ-მდე სიგრძის ცილინდრული სხეული, რომელიც დაფარულია გამჭვირვალე ტუნიკით. სხეულის წინა ბოლოზე პირის სიფონია. უკანაზე — კლოაკისა. გული მუცლის მხარეს აქვთ. სისხლის მიმოქცევის სისტემა ღიაა. ნერვული სისტემა წარმოდგენილია ხახის ზედა კვანძით და მისგან გამომავალი ნერვებით. მის ზემოთ შუქშემგრძნობი თვალაკია. ქვეკლასში გაერთიანებულია 25-მდე სახეობა. ბინადრობენ ყველა ოკეანეში, ჩრდილოეთ ყინულოვანის გარდა. ჰერმაფროდიტულ სქესობრივ ინდივიდში ვითარდება ერთად-ერთი ჩანასახი. წყალში გამოსული ახალგაზრდა სალპების გამონაზარდზე — სტოლონზე — დაკვირტვის გზით ვითარდება სქესობრივი ინდივიდების ძეწკვი, რომელიც შორდება სტოლონს და იწყებს დამოუკიდებლად არსებობას კოლონიებად. სალპებს შეუძლიათ ნათება (სიმბიონტი ბაქტერიების ხარჯზე). იკვებებიან ფიტოპლანქტონით. სალპები ზოგი თევზისა და ზღვის კუს საკვებია. ქართული საბჭოთა ენციკლოპედია, ტ. 8, თბ., 1984. — გვ. 695.
ძ

ძ, ⴛ, Ⴛ, Ძ (ძილი) — ქართული ანბანის ოცდამერვე ასო (ძველ ქართულში ოცდამეთერთმეტე იყო). შეესაბამება წინაენისმიერ მჟღერ სისინა თანხმოვანს. ძველ ქართულ სათვალავში აღნიშნავდა რიცხვ სამი ათასს (3000). ძ-ს მოხაზულობა ასომთავრულში ხაზისა და წრის კომბინაციაა, რომელიც მარჯვენა ჰორიზონტალის მეშვეობით კვადრატულ არეს იკავებს. ძ ნუსხურში მარჯვნივაა გადახრილი. მხედრულში იგი მომრგვალებული ფორმისაა. ნუსხურსა და მხედრულში ძ ზედა სამ ხაზში იწერება. Graphemica (ძ) Graphemica (ⴛ) Graphemica (Ⴛ) ↑ Georgian Extended ↑ UNESCO, World Braille Usage, Third Edition, Washington, D.C. p. 45
ჩაისუბანი (მრავალმნიშვნელოვანი)

საკუთარი სახელი ჩაისუბანი შეიძლება აღნიშნავდეს: ჩაისუბანი — სოფელი ქობულეთის მუნიციპალიტეტში ჩაისუბანი — სოფელ ჯვარცხმის ძველი სახელწოდება ჩაისუბანი — სოფელ ორთაბათუმის ძველი სახელწოდება
კვების ნორმა (ცხოველის)

ცხოველის კვების ნორმა – ენერგიის, საზრდოდ და ბიოლოგიურად აქტიური ნივთიერებების ის რაოდენობა, რომელიც დააკმაყოფილებს ცხოველის მოთხოვნილებას არსებობის, პროდუქციის შექმნის, აღწარმოების ფუნქციების შესრულებისა და ჯანმრთელობის შესანარჩუნებლად წარმოების ტექნოლოგიის კონკრეტული პირობებისათვის. 1985 წლიდან ცხოველთა პროდუქტიულობის გაზრდის მიზნით გამოიყენება კვების დეტალიზებული ნორმები სხვადასხვა სახის, ასაკის, ცოცხალი მასის, პროდუქტიულობის დონისა და ფიზიოლოგიური მდგომარეობის გათვალისწინებით. კვების ნორმები ითვალისწინებს ულუფის კომპლექსურ შეფასებას.
სალხინო (ცეკვა)

„სალხინო“, „საზეიმო“ — ქალ-ვაჟთა ჯგუფური ქართული ცეკვა. აგებულია „ქართულისა“ ან „მთიულურის“ მოძრაობებზე. მუსიკალური ზომა — 6/8, 2/4. ქსე, ტ. 8, გვ. 697, თბ., 1984
სულხან-საბა ორბელიანის ლიტერატურული მუზეუმი

სულხან-საბა ორბელიანის ლიტერატურული მუზეუმი – მუზეუმი ბოლნისის მუნიციპალიტეტის სოფელ ტანძიაში, ბოლნისის მხარეთმცოდნეობის მუზეუმის ფილიალი. დაარსდა 1984 წლის 3 ნოემბერს, საბაობის მესამე დღესასწაულზე. მუზეუმში დაცულია 300-მდე ექსპონანტი, მათ შორის 28 ფერწერული ნამუშევარი, 25 – გრაფიკული ნამუშევარი, 9 – სკულპტურა, 2 – არქეოლოგიური ექსპონანტი, 11 – დოკუმენტი, 59 – ფოტო, 147 – სამეცნიერო დამხმარე ლიტერატურა და სხვ. შენობის არქიტექტურა ეკუთვნის ნუკრი ალხაზაშვილს, მხატვრული ექსპოზიციის ავტორია ზურაბ სამხარაძე. მუზეუმის ხელმძღვანელია მენეჯერი – ნაზი ბიძინაშვილი. ვიკისაწყობში არის გვერდი თემაზე: სულხან-საბა ორბელიანის ლიტერატურული მუზეუმი საქართველოს მუზეუმების სია ბოლნისის მუნიციპალიტეტის ოფიციალური საიტი დაარქივებული 2014-05-16 საიტზე Wayback Machine. სულხან-საბა ორბელიანის ლიტერატურული მუზეუმი